Diari Oficial de la Generalitat Valenciana


Sumari del DOGV 5123, del 27-10-2005 (2005/11257)

RESOLUCIÓ de 13 d'octubre de 2005, de la Conselleria de Territori i Habitatge, sobre la declaració d'Àrea de Rehabilitació del centre històric de Vallat (Castelló).
--------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11631


Data del document
:   13-10-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vallat
    * pla d'urbanisme
    * protecció del patrimoni
    * patrimoni arquitectònic
    * renovació urbana

RESOLUCIÓ de 13 d'octubre de 2005, de la Conselleria de Territori i Habitatge, sobre la declaració d'Àrea de Rehabilitació del centre històric de Vallat (Castelló). [2005/X11750]  
Antecedents de fet  
Primer. El 15 de desembre de 2004 entra en el Registre de la Conselleria de Territori i Habitatge, l'escrit i diversa documentació complementària de l'Ajuntament de Vallat, per a la sol·licitud de la declaració d'àrea de rehabilitació del centre històric de la localitat. Aquesta documentació va ser aprovada pel ple en sessió celebrada el 27 de novembre de 2004.   
Segon. El centre històric de Vallat no té antecedents com a àrea de rehabilitació. El tipus d'edificació existent respon a la tipologia tradicional d'habitatges unifamiliars entre mitgeres, de dos o tres plantes, on els buits són escassos en les cases més antigues. La coberta és de teula àrab formada per bigues de fusta i canyís, i els murs són de maçoneria esquerdejats i pintats de colors clars.  
Així mateix, hi ha diversos edificis o conjunts arquitectònics com l'església parroquial de Sant Joan Evangelista, el castell de Ganalur, la casa Abadia del segle XVII.  
Tercer. La població total de Vallat és d'aproximadament 49 habitants.  
Quart. Per a promoure la rehabilitació i la regeneració del centre històric l'Ajuntament de Vallat té previst adoptar com a mesures específiques per a incentivar i ordenar la rehabilitació en l'àmbit de l'àrea proposada la següent:  
Eximir del pagament de llicències d'obres en les actuacions de rehabilitació que es realitzen dins de l'àrea.  
Eximir del pagament d'ocupació de via publica.  
Cinqué. El tipus de planejament urbanístic amb què compta l'Ajuntament de Vallat és el de Projecte de delimitació de sòl urbà aprovat el 15 de novembre de 1988.  
Sisé. El 27 de juliol de 2005 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'Àrea proposada es considera homogènia i coherent, i és conforme i adequada per a la declaració d'àrea de rehabilitació a centre històric segons el que establix l'article 59 del Decret 92/2002, de 30 de maig, i en l'article 40 de l'Ordre de 15 de novembre de 2002, sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005.  
Setè. El 6 d'octubre de 2005, s'emet un informe de l'Àrea d'Habitatge i Projectes Urbans en què es conclou «que es reunixen els requisits especificats en el Decret 92/2002 per a declarar àrea de rehabilitació».  
Vuitè. El 7 d'octubre de 2005, el director general d'Habitatge i Projectes Urbans proposa la Resolució sobre la Declaració d'àrea de rehabilitació del centre històric de Vallat.  
Fonaments de dret  
Primer. Conforme al que establix l'article 59.3 del Decret 92/2002, de 30 de maig, del Govern Valencià sobre actuacions protegides en matèria d'habitatge i sòl per al període 2002/2005 se consideren criteris preferents per a la declaració d'àrees de rehabilitació a centres històrics:   
a) Que la zona posseïsca interés històric, urbanístic, arquitectònic i ambiental, o que estiga declarada o incoada com a bé d'interés cultural amb la classificació de conjunt històric.  
b) Que es tracte dels cascos antics de municipis o nuclis de població de menys de 2000 habitants.  
Segon. Segons el parer d'aquesta Conselleria, ambdós circumstàncies es complixen ja que, a més de disposar d'interés històric, urbanístic, arquitectònic i ambiental, antecedent de fet segon, es tracta d'un municipi de menys de 2000 habitants, antecedent de fet tercer.  
Tercer. En l'article 59.5 del Decret 92/2002 s'indica que la declaració d'àrees de rehabilitació a centres històrics es realitzarà mitjançant una Resolució del conseller d'Obres Públiques, Urbanisme i Transports.   
Quart. En els articles 39 i 40 de l'Ordre de 15 de novembre de 2002 del conseller d'Obres Públiques, Urbanisme i Transports sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005 es regula la documentació necessària per a declarar àrea de rehabilitació i es considera la presentada per l'ajuntament adequada a aquesta.  
Cinquè. Per mitjà del Decret 131/2004, de 27 d'agost, del Consell de la Generalitat, es van determinar el nombre i la denominació de les conselleries en què s'organitza l'administració de la Generalitat.   
En el Decret 8/2004, de 3 de setembre, del president de la Generalitat es van assignar les competències en matèria d'habitatge a la nova Conselleria de Territori i Habitatge.  
En el Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, s'establix que les funcions en matèria de plans d'habitatge, rehabilitació, accions concertades relatives a habitatge i règim jurídic seran exercides per la Direcció General d'Habitatge i Projectes Urbans, que pertany a la Conselleria de Territori i Habitatge.  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, el Decret 92/2002, de 30 de maig, del Govern Valencià sobre mesures de finançament d'actuacions protegides en matèria d'habitatge i sòl del període 2002-2005, l'informe tècnic de l'Àrea d'Habitatge i Projectes Urbans com també la resta de legislació de general i de pertinent aplicació, resolc:  
Primer. Declarar àrea de rehabilitació el centre històric de Vallat, la delimitació del qual es fixa en el plànol adjunt i és coincident amb la proposta municipal. Aquesta ha de quedar inserida en uns cartells indicatius segons el Manual d'identitat visual corporativa que ha de col·locar l'Ajuntament segons les instruccions d'aquesta conselleria.   
Segon. Considerar d'aplicació les ajudes establides per l'article 59 del Decret 92/2002, de 30 de maig, del Govern Valencià per a les actuacions protegides que s'efectuen en aquest àmbit.  
Contra la present resolució que posa fi a la via administrativa, es pot interposar recurs contenciós administratiu, davant el Jutjat contenciós administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que estime oportú.  
València, 13 d'octubre de 2005.. El conseller: Rafael Blasco Castany.